கேள்வி: ஹேமா குழு அறிக்கை பற்றி தகவல் சொல்.
பதில்: ஹேமா குழு அறிக்கை (''Hema Committee report'') என்பது மலையாளத் திரைப்படத்துறை 2017ஆம் ஆண்டு நடிகை தாக்கப்பட்ட வழக்குக்குத் தொடர்பாக கேரளாவைச் சேர்ந்த திரைத்துறையில் பெண்களுக்கான மொத்த அமைப்பின் (வுமன் இன் சினிமா கலெக்டிவ்) (டபிள்யூ. சி. சி) மனுவைத் தொடர்ந்து கேரள அரசு நீதிபதி ஹேமா தலைமையில் நியமித்த குழுவின் அறிக்கையாகும். ஓய்வுபெற்ற கேரள உயர் நீதிமன்ற நீதிபதி கே. ஹேமா தலைமையிலான குழுவில் மூத்த நடிகை சாரதா (நடிகை) மற்றும் ஓய்வுபெற்ற இந்திய ஆட்சிப் பணி அதிகாரி கே. பி. வல்சலா குமாரி ஆகியோர் உறுப்பினர்களாக இருந்தனர்.
கேள்வி: ஹேமா குழு அறிக்கை - எதிர்வினைகள் குறித்து விரிவாக சொல்லுங்கள்.
பதில்: ஹேமா குழுவின் அறிக்கையைத் தொடர்ந்து, மலையாளத் திரையுலகில் ஏராளமான நடிகைகளும் பிற பெண் தொழிலாளர்களும் பல்வேறு தொழில்துறை பிரமுகர்களுடன் தங்கள் வேதனையான அனுபவங்களைப் பகிர்ந்து கொள்ள முன்வந்தனர். # மலையாளத் திரைப்பட இயக்குநர் ரஞ்சித் பாலகிருஷ்ணனுடன் ஏற்பட்ட ஒரு குழப்பமான சந்திப்பை சிறீலேகா மித்ரா வெளிப்படுத்தினார். இந்தக் குற்றச்சாட்டுகளுக்குப் பதிலளிக்கும் விதமாக, கேரள மாநில சலாசித்ரா அகாதமி தலைவர் பதவியை ரஞ்சித் ராஜினாமா செய்தார். 2009ஆம் ஆண்டு வெளியான பலேரி மாணிக்யம் ஒரு பதிரகோளபாத்தகத்திண்டே கதா என்ற திரைப்படத்தின் தயாரிப்பின் போது இந்த சம்பவம் நடந்ததாகக் கூறப்படுகிறது. # மலையாளத் திரைப்பட நடிகர்களான சித்திக் மற்றும் ரியாஸ் கான் ஆகியோரிடமிருந்து முறையற்ற நடத்தையை ரேவதி சம்பத் வெளிப்படுத்தினார். இதைத் தொடர்ந்து, மலையாளத் திரைப்பட கலைஞர்கள் சங்கத்தின் பொதுச் செயலாளர் பதவியிலிருந்து சித்திக் விலகினார். # கீதா விஜயன் 1991ஆம் ஆண்டில் சஞ்சாட்டம் படப்பிடிப்பின் போது மலையாளத் திரைப்பட இயக்குநர் துளசிதாஸ் மற்றும் தயாரிப்பாளர் அரோமா மோகன் ஆகியோருடன் தனது எதிர்மறையான அனுபவங்களைப் பகிர்ந்து கொண்டார். # 2007ஆம் ஆண்டில் ''அவான் சண்டியுடே மகன்'' படத்தில் பணிபுரிந்தபோது மலையாளத் திரைப்பட இயக்குநர் துளசி தாசுடன் ஏற்பட்ட ஒரு துன்பகரமான நிகழ்வினை சிறீதேவிகா நினைவு கூர்ந்தார். # மலையாளத் திரைப்பட இயக்குநர் வி. கே. பிரகாசு மீது அநாமதேய இளம் திரைக்கதை எழுத்தாளர் ஒருவர் குற்றச்சாட்டுகளை முன்வைத்தார். # மலையாளத் திரைப்பட நடிகர்கள் ஜெயசூர்யா (நடிகர்), மணியன் பிள்ளை ராஜு மற்றும் எடவெலா பாபு ஆகியோர் 2014ஆம் ஆண்டில் கொச்சியில் ஒரு படத்தின் தயாரிப்பின் போது தனக்கு எதிராக முறையற்ற நடத்தையை வெளிப்படுத்தினர் என்று மினு முனீர் குற்றம் சாட்டினார். கூடுதலாக, மலையாளத் திரைப்பட கலைஞர்கள் சங்கத்தில் உறுப்பினராக இருப்பதற்கு ஈடாக நடிகர் முகேஷ் (நடிகர்) பாலியல் உதவிகள் கோரியதாகக் கூறினார். # இளைய கலைஞரான அம்ருதா மலையாளத் திரைப்பட இயக்குநர் வி. ஏ. சிறீரீகுமார் மற்றும் நடிகர் பாபுராசு (நடிகர்) ஆகியோருடன் எதிர்மறையான அனுபவத்தைப் பகிர்ந்து கொண்டார். # இளைய கலைஞரான சந்தியா, மலையாள நடிகர் முகேசுடன் தனது நண்பரின் தாயார் கொண்டிருந்த எதிர்மறையான தொடர்புகளை நினைவு கூர்ந்தார். ஆகத்து 27,2024 அன்று, மலையாளத் திரைப்படத்துறை சேர்ந்த பெண் கலைஞர்கள் மற்றும் தொழிலாளர்களின் குற்றச்சாட்டுகளை விவரிக்கும் கேமா குழு அறிக்கை வெளியானதைத் தொடர்ந்து, மலையாளத் திரைப்பட கலைஞர்கள் சங்கம் இதன் முழு நிர்வாகக் குழுவையும் கலைத்தது. இரண்டாவது முறையாக தலைவராகப் பணியாற்றிய மோகன்லால், நிர்வாகக் குழு கலைப்பால் பாதிக்கப்பட்டவர்களில் ஒருவர்.